VII. osnovna škola Varaždin

**Provedbene upute realizacije nastave u VII. OŠ Varaždin**

**/PROTOKOL/**

Varaždin 07.09.2020.

Sadržaj:

|  |  |
| --- | --- |
|  | Broj stranice |
| 1. Uvod | 3 |
| 1. Organizacija nastave i prostora | 4 |
| * 1. Rad u jednoj smjeni | 4 |
| * 1. Protokol dolaska, ulaska i izlaska | 4 |
| * 1. Protokol kretanja hodnicima i uporabe sanitarnih prostorija | 6 |
| * 1. Užina i ručak | 7 |
| * 1. Raspored razreda po učionicama | 7 |
| 1. Učenici, roditelji i zaposlenici | 8 |
| * 1. učenici | 9 |
| * 1. roditelji | 9 |
| * 1. zaposlenici | 10 |
| * 1. knjižnica | 10 |
| * 1. rad sa strankama | 11 |
| 1. zaključak | 12 |

1. **Uvod**

Provedbene upute realizacija nastave temelje se na Uputama HZJZ-a od 24.08.2020. godine (daljnji tekst Upute)i Modelima i preporukama MZO-a od 29.08.2020. godine za realizaciju nastave tijekom epidemije zaraze Covid -19 (daljnji tekst Modeli). Tim su preporukama predviđena tri modela, iako se provedba trećeg modela (online nastava u cijelosti) trenutno ne razmatra. Nakon provedenih konzultacija, zaposlenici Škole su se usuglasili za model dolaska svih učenika u školu uz poštivanje epidemioloških preporuka. Škola će nastaviti raditi u jednoj smjeni te je na primjeren način obavijestila članove Učiteljskog vijeća, grad Varaždin (Osnivača) i roditelje učenika. Online nastavu će u cijelosti moći pratiti učenici koji pripadaju vulnerabilnoj skupini, te zbog toga ne smiju dolaziti u školu, postupajući po nalazu i preporuci liječnika, kao i oni učenici koji će imati mjeru samoizolacije, ili biti bolesni. Učitelji kojima će eventualno biti izrečena mjera samoizolacije, moći će održavati nastavu od kuće, dok će za učitelje na bolovanju Škola pravodobno osigurati adekvatnu zamjenu.

Za online nastavu koristiti će se platforma OFFICE 365 TEAMS s popratnim sadržajima, u dogovoru učenika i učitelja.

Potrebno je da svi dionici u obrazovnom procesu budu odgovorni, da se pridržavaju epidemioloških mjera, te da se maksimalno angažiraju da bi rezultati odgojno – obrazovnog rada, unatoč nepovoljnoj situaciji bili na visokoj razini.

Škola provodi sve epidemiološke mjere propisane Uputama HZJZ-a i Modelima MZO – a u skladu s uredbama GDPR -a o zaštiti osobnih podataka.

1. **Organizacija nastave i prostora**
   1. **Rad u jednoj smjeni**

U VII. OŠ Varaždin nastava će se održavati u jednoj smjeni. Svi razredni odjeli imaju svoju „matičnu“ učionicu u kojoj se održavaju svi predmeti. Raspored sati za sve razredne odjele je podijeljen učenicima 07.09.2020. Raspored sati je podložan promjenama, ovisno o epidemiološkoj situaciji. Nastavni sat traje 45 minuta. Raspored će biti usklađen s autobusnim prijevoznikom i Osnivačem

Satnica za školsku godinu 2020./2021. je sljedeća:

|  |  |
| --- | --- |
|  | vrijeme |
| 1.sat | 8.15 – 9.00 |
| 2.sat | 9.05 – 9.50 |
| prvi veliki odmor | 9.50 – 10.05 |
| 3.sat | 10.05 – 10.50 |
| drugi veliki odmor | 10.50 – 11.05 |
| 4.sat | 11.05 – 11.50 |
| 5.sat | 11.55 – 12.40 |
| treći veliki odmor | 12.40 – 12.55 |
| 6.sat | 12.55 – 13.40 |
| 7. sat | 13.45 – 14.30 |
| 8. sat | 14.35 – 15.20 |

* 1. **Protokol dolaska, ulaska i izlaska**

Svi učenici moraju doći na predviđena mjesta u školsko dvorište (svaki razred ima svoj označeni prostor gdje čeka) do 8.00 sati, kada počinju ulaziti u školu pod vodstvom učiteljica (RN – razrednica, PN –učitelj/učiteljica koji/a ih ima prvi sat) koje ih vode do njihove matične učionice poštujući propisane epidemiološke mjere (distanca, maske, obavezni smjer kretanja).

Svi ulaze u školu do 8.15 (nekoliko minuta odmaka između ulaska u školu različitih razrednih odjela).

Svi učenici dezinficiraju ruke i obuću na ulasku, te ponovno kod učionica (korištenjem sanitarnog čvora ili umivaonika u učionici).

Po završetku nastave, poštujući epidemiološke mjere i smjer kretanja, izlaze bez zadržavanja iz školske zgrade.

Redoslijed ulaska u školsku zgradu:

Glavni ulaz – matične učionice nalaze se uglavnom u prizemlju

|  |  |
| --- | --- |
| Redni broj | Razrednica/razred |
|  | Skupnjak/1.a |
|  | Milovec/3.a |
|  | Hrastovec/3.b |
|  | Poljak/7.b |
|  | Brozd/6.a |
|  | Sedlar/8.b |
|  | Trogrlić/8.a |
|  | Cesar/7.a |

Sporedni ulaz – matične učionice nalaze se na katu

|  |  |
| --- | --- |
| Redni broj | Razrednica/razred |
|  | Družinić/1.b |
|  | Bzik/2.a |
|  | Petrina/4.b |
|  | Hanjš/4.a |
|  | Ožinger/2.b |
|  | Habek/5.b |
|  | Sabolčec/6.b |
|  | Škerbić/5.a |

* 1. **Protokol kretanja hodnicima i uporabe sanitarnih prostorija**

Po svim školskim hodnicima ucrtane su strelice koje pokazuju smjer obaveznog kretanja, hodnici su isprekidanom linijom podijeljeni na pola, te se učenici mogu kretati hodnicima škole, poštujući propisanu distancu i ostale epidemiološke mjere. Smjer kretanja po školi jednak je prometnim propisima (npr. kretanje desnom stranom). Na nekoliko lokacija u školi (kod oba ulaza i na katu) postavljeni su stolovi s dezinfekcijskim sredstvom.

U sanitarnim prostorijama smije boraviti najviše nekoliko učenika u isto vrijeme (3-4), dok ostali čekaju ispred, na označenim mjestima poštujući propisani razmak i ostale epidemiološke mjere. Sanitarne prostorije i hodnici se redovito čiste, provjetravaju i dezinficiraju.

|  |  |
| --- | --- |
| Mjere (odnose se na;) | škola |
| Dovođenje i odvođenje djece  Roditeljima/skrbnicima | Samo učenika prvih razreda i učenika uključenih u produženi boravak, pri čemu se potrebno pridržavati epidemioloških mjera |
| Ulazak roditelja/skrbnika djece s teškoćama u razvoju | Ukoliko za to postoji potreba te roditelj/skrbnik nemaju simptome bolesti |
| Dezinfekcija ruku i potplata obuće | Na svim ulazima |
| Mjerenje temperature beskontaktnim toplomjerom i vođenje evidencije ulaska | Na svim ulazima |
| Preodijevanje | Učenik se kod svoje garderobe preodijeva (ostavlja jaknu i obuva papuče) te ostavlja svoje stvari u dodijeljenom ormariću. Škola može imati i plastične navlake za obuću u slučaju da se neki od učenika zaboravi preobuti. |
| Dezinfekcija i pranje ruku | Više puta dnevno (npr. prije ulaska u učionicu, prije jela i sl.) |
| Izlazak izvan prostora ustanove tijekom odgojno-obrazovnog rada | Zabranjen na temelju epidemioloških uputa |
| Nošenje maske | Obaveza nošenja maske je u skladu s Uputama  Razredna nastava; u učionici nije obavezna  Predmetna nastava; u učionici ukoliko nije moguće održati razmak  Ostale školske prostorije; obavezno učenici i svi zaposlenici |
| Upotreba sanitarnih čvorova | Uz dopuštenje predmetnog učitelja ili razredne učiteljice, uz pridržavanje svih važećih epidemioloških mjera |

* 1. **Užina i ručak**

Sva prehrana učenika će se organizirati u matičnoj učionici učenika u skladu s uputama i epidemiološkim mjerama. Učenicima se užina dostavlja u učionicu, u vrijeme trajanja velikih odmora (razredna nastava prvi veliki odmor, predmetna drugi veliki odmor). Nakon obroka pribor se odlaže na predviđeno mjesto izvan učionice, te ga spremačice odnose u kuhinju.

* 1. **Raspored razreda po učionicama**

Svaki razredni odjel ima svoju matičnu učionicu, u kojoj boravi tijekom dana i u kojoj se odvija nastava svih predmeta. U svim učionicama se održava propisani razmak između učenika te se poštuju i ostale epidemiološke mjere (kao npr. redovita higijena ruku, često provjetravanje prostorija, nošenje maski). Iznimke su nastava TZK, u kojoj će se maksimalno koristiti vanjski prostori škole, a nastava će se održavati u dvorani samo u slučaju lošeg vremena te nastava informatike, gdje će se razredni odjeli izmjenjivati poštujući epidemiološke mjere kao što su (redovita dezinfekcija radnih površina i pranje ruku, distanca, nošenje maski, redovito provjetravanje učionice). Zbog obaveze da se dvorana, oprema i svlačionice temeljito čiste i dezinficiraju nakon svakog razreda, a u dvoran nastavu smije održavati samo jedan razred, tijekom dana nema dovoljno sati za redovito održavanje nastave tjelesne i zdravstvene kulture. Stoga će učenici u slučaju lošeg vremena jedan sat nastave održavati u matičnoj učionici a jedan u dvorani. Tijekom boravka u dvorani učenici nisu dužni nositi maske jer je distanca između učenika veća od 2 m, no dužni su nositi maske u svlačionici. Za ostalu kabinetski nastavu (fizika, kemija, biologija, tehnička kultura, glazbena kultura) učitelji će pripremati potrebnu opremu i donositi je u matičnu učionicu.

Učenici se hrane unutar svoje matične učionice.

Popis matičnih učionica:

|  |  |  |
| --- | --- | --- |
| Razredni odjel | Razrednik/ca | Broj učionice |
| 1.a | Draženka Skupnjak | 11 |
| 1.b | Branka Družinić | 20 |
| 2.a | Ljiljana Bzik | 21 |
| 2.b | Karmela Ožinger | 14 |
| 3.a | Karmen Milovec | 8 |
| 3.b | Aleksandra Hrastovec | 7 |
| 4.a | Sminka Hanjš | 13 |
| 4.b | Julijana Petrina | 12 |
| 5.a | Silvija Škerbić | 17 |
| 5.b | Sanja Habek | 16 |
| 6.a | Adela Brozd | 9 |
| 6.b | Mateja Sabolčec | 15 |
| 7.a | Kristijan Cesar | 18 |
| 7.b | Sanja Poljak | 10 |
| 8.a | Blaženka Trogrlić | 19 |
| 8.b | Nikola Sedlar | 22 |

1. **Učenici, roditelji i zaposlenici**

Zabranjen je ulaz u školu svim osobama koje su oboljele od zaraze covid 19 ili su u samoizolaciji. U unutarnje i vanjske prostore škole zabranjen je ulaz osobama koje imaju povišenu temperaturu, respiratorne simptome bolesti poput kašlja i kratkog daha, ili koji su pod rizikom da bi mogli biti zaraženi covidom 19, ili su bili u kontaktu s osobom koja je zaražena covidom 19.

Slijedom navedenog, bolesni:

1. roditelji ne smiju dovoditi niti odvoditi djecu iz školske ustanove
2. zaposlenici ne smiju dolaziti na posao
3. djeca i učenici ne smiju dolaziti na nastavu, niti sudjelovati u bilo kojoj vrsti odgojno – obrazovnog procesa koji se odvija unutar školskih prostorija
   1. **učenici**

Svi učenici prije dolaska u školu moraju izmjeriti temperaturu. Ukoliko je ona viša od 37.2°C, trebaju se u dogovoru s roditeljima, javiti svome liječniku, ne dolaziti u školu i javiti svome razredniku. Učenici koji imaju bilo koje simptome respiratornih bolesti ne smiju dolaziti u školu, kao ni učenici kojima je izrečena mjera samoizolacije ili koji boluju od bolesti covid 19.

Maske za lice dužni su nositi sukladno epidemiološkim preporukama i uputama HZJZ i MZO -a. Za učenike su osigurane maske u suradnji s osnivačem.

Kretanje po školi je ograničeno i navedeno u Protokolu o kretanju hodnicima i uporabi sanitarnih prostorija. Potrebno je da učenici održavaju distancu, kreću se označenim smjerom kretanja, nose masku i poštuju ostale epidemiološke mjere i upute.

Ukoliko djelatnici škole primijete simptome respiratorne bolesti učenika, ili se učenik požali na iste, učenik će se odvesti u prostoriju iza ženskog sanitarnog čvora, gdje će pričekati dolazak roditelja/staratelja. U slučaju da roditelj/staratelj nije u mogućnosti doći po učenika, postupa se po već usvojenim protokolima.

U slučaju da je učeniku izrečena mjera samoizolacije ili je obolio od zaraze covid 19, hitno treba obavijestiti razrednika i upravu škole, a ravnatelj škole pokreće propisanu proceduru u navedenom slučaju.

Učenici je zabranjeno samoinicijativno okupljanje u školskom dvorištu, prije i nakon održavanja nastave.

* 1. **roditelji**

Prema uputama HZJZ-a i Modelima i preporukama MZO -a, konzultacije s roditeljima i roditeljski sastanci održavat će se online, osim u iznimnim situacijama kada je potreban osobni dolazak roditelja/staratelja u školu, i to samo jednog roditelja/staratelja od dotičnog učenika. Roditelj/staratelj smije ulaziti u školu samo po prethodnom dogovoru i najavi, te je obavezan pridržavati sve svih navedenih epidemioloških mjera u Uputama i Modelima HZJZ i MZO.

* 1. **Zaposlenici**

Svi zaposlenici prije dolaska u školu moraju izmjeriti temperaturu. Ukoliko je ona viša od 37.2°C, trebaju se javiti svome liječniku, ne dolaziti u školu i javiti upravi škole. Zaposlenici koji imaju bilo koje simptome respiratornih bolesti ne smiju dolaziti u školu, kao ni zaposlenici kojima je izrečena mjera samoizolacije ili koji boluju od bolesti covid 19. Svi zaposlenici škole ulaze u školsku zgradu na glavni ulaz, mjere temperaturu, dezinficiraju ruke i potplate cipela. Tijekom boravka u svim školskim prostorijama zaposlenici moraju obavezno nositi maske za lice, održavati propisanu distancu i poštivati ostale propisane mjere navedene u Uputama i Modelima kao i odredbe kućnog reda škole.

U slučaju da je zaposleniku izrečena mjera samoizolacije ili je obolio od zaraze covid 19, hitno treba obavijestiti upravu škole, a ravnatelj škole pokreće propisanu proceduru u navedenom slučaju. Pri izlasku iz samoizolacije, zaposlenik ne smije doći u školu i nastaviti s radom prije nego ravnatelju škole pošalje negativan PCR test. Testiranje se obavlja na zahtjev.

Čišćenje i dezinfekcija školskih prostora obaveza je spremača/spremačica škole. Tehničko osoblje ne smije ulaziti u prostorije u kojima trenutno borave učenici.

Svi zaposlenici odgovorni su za ponašanje i pridržavanje epidemioloških mjera u skladu s propisanim Uputama i Modelima i odredbama kućnog reda škole.

* 1. **Knjižnica**

Rad školske knjižnice VII. OŠ Varaždin odvija se u skladu s Uputama i Modelima za suzbijanje zaraze covid 19, a usluge školske knjižnice korisnicima su omogućene prema ograničenom načinu rada (u suradnji s predmetnim učiteljima). Svi korisnici knjižnice obavezni su se pridržavati epidemioloških mjera navedenih u Uputama i Modelima HZJZ i MZO -a.

* 1. **Rad sa strankama**

Sve stranke obavezne su se najaviti putem telefona ili mail adrese objavljene na glavnom školskom ulazu i mrežnim stranicama škole, te im je bez prethodne najave zabranjeno ulaziti u školsku zgradu. Dostava se obavlja na način da se unaprijed obavijesti osoblje škole, koje će robu preuzimati na za to predviđenom mjestu kod sporednog ulaza u školu.

U skladu s epidemiološkom situacijom i mjerama propisanim u Uputama i Modelima, u školu je zabranjen ulazak, predavača, gosta, posjetitelja ili drugih osoba koji nisu učenici, roditelji ili zaposlenici škole.

1. **Zaključak**

Sve aktivnosti navedene u ovom dokumentu usmjerene su dobrobiti svih uključenih s posebnim naglaskom na zdravlje i dobrobit učenika. Od svih uključenih, posebno učenika, zaposlenika i roditelja VII. OŠ Varaždin, očekuje se maksimalno pridržavanje svih epidemioloških mjera i uputa navedenih u Uputama i Modelima HZJZ i MZO-a. U slučaju dopuna ili izmjena od strane HZJZ -a ili MZO-a škola će prilagoditi organizaciju rada, izvođenja nastave i svih ostalih odgojno – obrazovnih procesa, u dogovoru s osnivačem škole.

Uz sve protokole i uvedene mjere škola će osigurati izvršavanje svih ishoda predviđenih školskim kurikulumom i godišnjim planom te će poticati pozitivno radno okruženje, suradnju i odgovornost.

KLASA: 602-02/20-01-64

URBROJ: 2186-91/20-01-1

Ravnatelj:

Jurica Hunjadi